Notificamus omnibus sancte christianitatis cultoribus quod Garoldus de Belmont, cum uxore sua et filiis, propter monachos sancte Marie de Firmitate ut possent habere viam ad perrariam suam libere omni tempore, dedit quandam commutationem prati Amistie de Leive, quam commutationem laudavit et concessit Otgerius, qui tunc temporis erat prior de Bellomonte, in manu domni Gualterii Cabilonensis episcopi. Hujus rei testes sunt hii: Raimundus Gunbez, Gualterius Bovers, Petrus Chivriols.